b"\n_START_ARTICLE_\nCorona de Mallorca\n_START_SECTION_\n\xc3\x80mbit\n_START_PARAGRAPH_\nLa Corona de Mallorca comprenia el Regne de Mallorca, format pr\xc3\xb2piament per l'illa d'aquest nom, m\xc3\xa9s Menorca (llavors encara en poder dels musulmans)- i les Piti\xc3\xbcses, fora ja del regne hi havia Els comtats de Rossell\xc3\xb3 i Cerdanya, que inclo\xc3\xafa a m\xc3\xa9s el Conflent, el Vallespir i el Capcir, i la senyoria de Cotlliure (aproximadament l'actual Catalunya del Nord) i els territoris que el Conqueridor conservava a Occit\xc3\xa0nia (la senyoria de Montpeller, la baronia de Montpeller i els enclavaments de l'Omelad\xc3\xa8s i el Carlat.\n_START_SECTION_\nFormaci\xc3\xb3\n_START_PARAGRAPH_\nJaume I en el seu darrer testament (1262), planej\xc3\xa0 de segregar de la Corona d'Arag\xc3\xb3 el Regne de Mallorca, els comtats nord-pirinencs i les terres occitanes, com a her\xc3\xa8ncia del seu fill menor Jaume II de Mallorca, i constitu\xc3\xad el que s'ha anomenat Corona de Mallorca, sense cap mena de submissi\xc3\xb3 en forma de vassallatge al germ\xc3\xa0 gran, Pere, que reb\xc3\xa9 la major part del patrimoni, incl\xc3\xb2s l'Arag\xc3\xb3, per la qual cosa mantenia el nom de Corona d'Arag\xc3\xb3. El 1256, per\xc3\xb2, Jaume I ja havia fet recon\xc3\xa8ixer als jurats de Mallorca el seu fill Jaume com a hereu del Regne de Mallorca i de Montpeller (el Rossell\xc3\xb3, la Cerdanya i el Conflent s'afegirien al testament). En morir el Conqueridor el 1276, s'acab\xc3\xa0 de formar, doncs, la Corona de Mallorca._NEWLINE_Aix\xc3\xad, dia 12 de setembre de 1276 el fill menor de Jaume I d'Arag\xc3\xb3, \xc3\xa9s coronat rei del Regne i Corona de Mallorca amb el nom de Jaume II de Mallorca. Tamb\xc3\xa9 en aquesta data, es va firmar la Carta de Franqueses i Privilegis de la nova Corona. Per commemorar aquest fet (on el Regne de Mallorca fou privatiu i independent a la Corona d'Arag\xc3\xb3) es celebra la Diada de Mallorca cada 12 de setembre._NEWLINE_La creaci\xc3\xb3 de la Corona de Mallorca era l'expressi\xc3\xb3 d'una concepci\xc3\xb3 patrimonial de l'estat i la seva composici\xc3\xb3 no reflectia cap entitat hist\xc3\xb2rica, nacional ni cultural preexistent, ni cap condicionant geogr\xc3\xa0fic (s'ha parlat d'una talassocr\xc3\xa0cia), en canvi, aix\xc3\xb2 si que ho formava el Regne de Mallorca tot sol. La realitat \xc3\xa9s que segons a quina edat s'hagu\xc3\xa9s mort el Conqueridor s'hauria aplicat un testament cada vegada diferent, at\xc3\xa8s que en va redactar sis. Aix\xc3\xad, Mallorca hauria pogut formar una corona amb el Pa\xc3\xads Valenci\xc3\xa0, la Catalunya Nord i les terres occitanes (1244), unitat que no sabem quin nom hauria tingut; o no hauria tingut cap relaci\xc3\xb3 amb cap territori continental i el seu rei hauria estat Pere (1248); o hi hauria hagut una Corona de Mallorca nom\xc3\xa9s amb les Balears i Montpeller (1253). Nom\xc3\xa9s amb el tercer, cinqu\xc3\xa8 i sis\xc3\xa8 testament de Jaume I, al seu fill Jaume li haurien tocat les Balears, totes soles o amb un o un altre territori continental, mai el mateix, fora de Montpeller (tal volta per l'a\xc3\xafllament d'aquesta senyoria envers els altres territoris)._NEWLINE_Els reis de la casa reial de Mallorca s\xc3\xb3n els seg\xc3\xbcents:\n_START_SECTION_\nExtinci\xc3\xb3\n_START_PARAGRAPH_\nLa Corona de Mallorca gaireb\xc3\xa9 des del mateix moment de la seva formaci\xc3\xb3 estigu\xc3\xa9 condemnada a l'extinci\xc3\xb3 (per la import\xc3\xa0ncia estrat\xc3\xa8gica dels comtats catalans nord-pirinencs, entre Catalunya i la Corona francesa, sobretot, i la feblesa de la Corona de Mallorca, per la seva inferioritat en extensi\xc3\xb3 i poblaci\xc3\xb3, la discontinu\xc3\xaftat territorial i la dist\xc3\xa0ncia entre els territoris). Jaume I hagu\xc3\xa9 de recomanar a Jaume II que es mantingu\xc3\xa9s unit al seu germ\xc3\xa0 gran Pere._NEWLINE_Ja en vida de Jaume I el Conqueridor, el futur Pere III d'Arag\xc3\xb3, d'acord amb els principals juristes del pa\xc3\xads, va redactar una protesta secreta contra el testament de son pare que dividia els seus territoris. Com a conseq\xc3\xbc\xc3\xa8ncia de la voluntat del rei en Pere III d'Arag\xc3\xb3 i dels fets estructurals esmentats, els dos germans signaren el Tractat de Perpiny\xc3\xa0 (1279) que infeudava el rei de Mallorca al d'Arag\xc3\xb3, contra la voluntat i els drets del menor. El 1283, Pere III d'Arag\xc3\xb3 ocup\xc3\xa0 el Rossell\xc3\xb3, en el context de la guerra amb Fran\xc3\xa7a per Sic\xc3\xadlia, i el seu fill Alfons II d'Arag\xc3\xb3 ocup\xc3\xa0 Mallorca i Eivissa, i el 1287 conquer\xc3\xad Menorca als musulmans. Mort Alfons, l'hereu, el seu germ\xc3\xa0 Jaume II d'Arag\xc3\xb3, el 8 d'agost 1291 sign\xc3\xa0 un comprom\xc3\xads de no separar mai el Regne de Mallorca de Catalunya, Val\xc3\xa8ncia i Arag\xc3\xb3. Per\xc3\xb2, perqu\xc3\xa8 el papa, Bonifaci VIII, aixec\xc3\xa0s l'excomuni\xc3\xb3 que havia dictat envers ell, torn\xc3\xa0 la Corona de Mallorca. Jaume II hagu\xc3\xa9 de tornar a recon\xc3\xa8ixer la infeudaci\xc3\xb3 (1297), per\xc3\xb2 ho f\xc3\xa9u redactant alhora una protesta secreta._NEWLINE_Pere IV d'Arag\xc3\xb3 reincorpor\xc3\xa0 les terres de la Corona de Mallorca a la Corona d'Arag\xc3\xb3 el 1343, expropiant els b\xc3\xa9ns a Jaume III de Mallorca mitjan\xc3\xa7ant una sent\xc3\xa8ncia en el proc\xc3\xa9s contra el seu parent per incompliment de deures vassall\xc3\xa0tics. Despr\xc3\xa9s vindrien les accions b\xc3\xa8l\xc2\xb7liques i la mort de Jaume III a la Batalla de Llucmajor (1349), despr\xc3\xa9s de vendre Montpeller i els feus de l'Omelad\xc3\xa8s i el Carlad\xc3\xa8s a Felip de Valois. La reincorporaci\xc3\xb3 es f\xc3\xa9u definitiva mitjan\xc3\xa7ant el Jurament per les Illes fet des de Pere IV d'Arag\xc3\xb3 per tots els reis, fins a Felip IV de Borb\xc3\xb3 de no separar les Balears ni cap altre territori de la Corona d'Arag\xc3\xb3.\n_START_SECTION_\nGenealogia de la casa de Mallorca\n_START_PARAGRAPH_\n\xe2\x94\x94\xe2\x94\x80Jaume I\xc3\x97Violant d'Hongria _NEWLINE_ \xe2\x94\x9c\xe2\x94\x80Pere el Gran\xe2\x87\x92Corona d'Arag\xc3\xb3_NEWLINE_ \xe2\x94\x94\xe2\x94\x80Jaume II\xc3\x97Esclarmonda de Foix _NEWLINE_  \xe2\x94\x9c\xe2\x94\x80Jaume de Mallorca_NEWLINE_  \xe2\x94\x9c\xe2\x94\x80San\xc3\xa7 I\xc3\x97Maria de N\xc3\xa0pols_NEWLINE_  \xe2\x94\x9c\xe2\x94\x80Ferran de Mallorca\xc3\x971.Isabel de Sabran\xc3\x972.Isabel d'Ibelin_NEWLINE_  \xe2\x94\x82 \xe2\x94\x9c\xe2\x94\x801.Jaume III de Mallorca\xc3\x971.Constan\xc3\xa7a d'Arag\xc3\xb3\xc3\x972.Violant de Vilaragut_NEWLINE_  \xe2\x94\x82 \xe2\x94\x82 \xe2\x94\x9c\xe2\x94\x801.Jaume IV\xc3\x97Joana I de Napols_NEWLINE_  \xe2\x94\x82 \xe2\x94\x82 \xe2\x94\x9c\xe2\x94\x801.Elisabet de Mallorca\xc3\x971.Joan II de Montferrat\xc3\x972.Conrad de Reichach_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x801.Ot\xc3\xb3 II de Montferrat \xc3\x97Violant Visconti_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x801.Joan III de Montferrat _NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x801.Teodor II de Montferrat\xc3\x971.Argentina Malaspina\xc3\x972.Joana de Bar\xc3\x973.Margarida d'Acaia_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x802.Joan Jaume de Montferrat\xc3\x97Joana de Savoia_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x802.Sibil\xc2\xb7la Pale\xc3\xb2leg_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x94\xe2\x94\x802.Sofia Pale\xc3\xb2leg\xe2\x89\xa01.Felip Maria Visconti\xc3\x972.Joan VIII Pale\xc3\xb2leg_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x801.Guillem de Montferrat_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x801.Margarida de Montferrat\xc3\x97Pere II d'Urgell_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x80Elionor d'Urgell_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x80Cec\xc3\xadlia d'Urgell\xc3\x97Bernat de Cabrera_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x80Jaume II d'Urgell\xc3\x97Isabel d'Arag\xc3\xb3_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x80Pere d'Urgell_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x80Joan d'Urgell_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x80Antoni d'Urgell_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x9c\xe2\x94\x80Tadeu d'Urgell_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x82 \xe2\x94\x94\xe2\x94\x80Beatriu d'Urgell_NEWLINE_  \xe2\x94\x82 \xe2\x94\x82 \xe2\x94\x82 \xe2\x94\x94\xe2\x94\x802.Miquel de Reichach_NEWLINE_  \xe2\x94\x82 \xe2\x94\x82 \xe2\x94\x94\xe2\x94\x802.Esclarmonda de Mallorca_NEWLINE_  \xe2\x94\x82 \xe2\x94\x94\xe2\x94\x802.Ferran de Mallorca\xc3\x97Esquiva de Xipre_NEWLINE_  \xe2\x94\x82   \xe2\x94\x94\xe2\x94\x80Al\xc3\xadcia de Mallorca\xc3\x97Felip d'Ibelin_NEWLINE_  \xe2\x94\x9c\xe2\x94\x80San\xc3\xa7a de Mallorca\xc3\x97Robert I de N\xc3\xa0pols_NEWLINE_  \xe2\x94\x9c\xe2\x94\x80Felip de Mallorca_NEWLINE_  \xe2\x94\x9c\xe2\x94\x80Elisabet de Mallorca\xc3\x97Joan Manuel de Castella_NEWLINE_  \xe2\x94\x94\xe2\x94\x80Saura de Mallorca\xc3\x971.Pere Galceran de Pin\xc3\xb3s\xc3\x972.Berenguer de Vilaragut"